
 Достъп до хостинг акаунта през SSH с Terminal в MAC OS
========================================================


Операционната система MAC OS X предлага "вграден" SSH клиент наречен Terminal. За да се свържете към сървъра по SSH чрез Terminal, моля, следвайте следните стъпки като замените:



| Внимание | **username**с потребителското име за вашия Контролен панел,****your\_server.com**** с името на вашия сървър (можете да намерите името на сървъра в горния ляв ъгъл на Контролния панел). |

 

1. Разрешете SSH достъпа до вашия акаунт. Може да направите това през Контролния панел -> SSH достъп.

2. Стартирайте Terminal като направите Spotlight търсене за "terminal".

3. През Mac Terminal, можете да се свържете към сървъра като въведете следната команда:

ssh username@your\_server.com

При първоначалния опит за свързване ще получите следното предупреждение - "The authenticity of host can't be established. Are you sure you want to continue connecting (yes/no)?" Въведете "yes" (без кавичките). По този начин отпечатъкът на сървърния ключ ще бъде запазен в локалния ви списък с познати хостове и така повече няма да получавате подобно предупреждение.

